Ալան Սիլվեստրի

Ալան Սիլվեստրի (անգլ.՝ Alan Silvestri, մարտի 26, 1950(1950-03-26), Նյու Յորք, Նյու Յորք, ԱՄՆ), ամերիկացի երգահան, Հոլիվուդի ամենահայտնի երգահաններից մեկը, երաժշտություն է գրել 100-ից ավելի ֆիլմերի համար։


== Կենսագրություն և կարիերա ==
Ալան Էնթոնի Սիլվեստրին ծնվել է 1950 թվականի մարտի 26-ին Նյու Յորքում։ Մանկությունն անցել է Նյու Ջերսի նահանգի Տինեկե քաղաքում։ Հայրը ծագումով իտալացի էր, իսկ մայրը իռլանդացի։ Չնայած նրա ծնողները երաժշտության հանդեպ հետաքրքրություն չէին ցուցաբերում, բայց Ալանը արդեն մանուկ հասակից հետաքրքրվում էր երաժշտությամբ և թմբուկ էր նվագում։ Դպրոցում սովորելու տարիներին դպրոցի երաժշտախմբի անդամ էր և սովորում էր նվագել ֆագոտ, կլառնետ և սաքսաֆոն։ Երաժշտությւնից բացի նա նաև սիրում էր բեյսբոլը։
14 տարեկանում սկսում է նվագել իր գնած կիթառով։ 1967 թվականին Ալան Սիլվեստրին հիմնում է իր առաջին ջազային նվագախումբը՝ «Հարավային քամիների տրիո» (The South Winds Trio), որտեղ նա կիթառահար էր, Գնել Գոլբինը (Glen Gollobin) ֆլեյտա էր նվագում, իսկ Քեն Պետրետին (Ken Petretti) թմբկահար։
Դպրոցն ավարտելուց հետո 1968 թվականին նա ընդունվում է Բոստոնի Բերկլիի երաժշտական քոլեջի ջազի բաժինը։ Այնտեղ մնում է 2 տարուց էլ քիչ, ու սկսում է ինքը երաժշտություն գրել։ 1970 թվականին տեղափոխվում է Լաս Վեգաս և հանդես է գալիս «Ուեյն կոկրան և Ս. Ս. Ռայդերս» (Wayne Cochran and the C.C. Riders) բլյուզ խմբում որպես կիթառահար, ու դրա հետ մեկտեղ կիսատ չի թողնում ուսումը։
Բոստոն կատարած կարճ ուղևորությունից հետո նա վերադառնում է Լաս Վեգաս և աշխատում է մի երաժշտական խմբում որպես գործիքավորող։ Այնուհետ պայմանագիր է կնքում ստուդիաներից մեկի հետ, որի համար մեկնում է Ֆինիքս, սակայն կապված ցածր աշխատավարձի հետ մեծ դժվարություններով լուծարում է պայմանագիրը։ Դրանից հետո նա մեկնում է Լոս Անջելես, որտեղ նա ծանոթանում է Բրեդֆորդ Կրեգի հետ, ով առաջարկում է նրան ֆիլմի համար երաժշտություն գրել։ Ալանի գրված երաժշտություններով ֆիլմերը հաջողություն չէին ունենում, սակայն նա այդ ընթացքում կատարելագործում էր իր երաժշտական հմտությունները։
1976 թվականին նա սովորում է դաշնամուր նվագել, որից հետո ռեժիսոր Պոլ Մայքլ Գլեյսերը նրան առաջարկում է երաժշտություն գրել «Ստարսկի և Հաթչ» սերիալի համար։ Դրանց մի մասը հաջողված են լինում և Metro Goldwyn Mayer ընկերությունը նրան հրավիրում է երաշժտություն գրելու «Կալիֆորնիական ճանապարհային պարեկ» սերիալի համար։ Այդ սերիալի համար նա գրում է ավելի քան 120 ժամ երաժշտություն
Այդ տարիներին նա իր տանը տեղադրում է երաժշտական ստուդայի գործիքներ և սկսում շատ աշխատել։ 1983 թվականին ծանոթանում է ռեժիսոր Ռոբերտ Զեմեկիսի հետ, ում «Սիրավեպ քարի հետ» ֆիլմի համար գրում է 3 րոպեանոց երաժշտություն։ Դրանից հետո նա երաժշտություն է գրում Զեմեկիս գրեթե բոլոր ֆիմերի համար։ Նկարահումներից մեկ ժամանակ ծանթանում է դիրիժոր Ջեյմս Քեմբլի հետ, ում հետ հետագայում աշխատում է մինչև 1991 թվականը։ 1985 թ. Զեմեկիսը ծանթացնում է Սիլվեստրիին Սթիվեն Սփիլբերգի հետ, ով հիացած նրա երաժշտությունից մշտական աշխատանքի է վերցնում նրան։


== Ֆիլմագրություն ==
Ալան Սիլվեստրին երաժշտություն է գրել մոտ 110 ֆիլմի համար, որոնցից են.


== Սկավառակագրություն ==
Ալան Սիլվեստրիի երաժշտությամբ գրված բազմաթիվ սաունդտրեկներ են թողարկվել։ Նաև թողարկվել են առանձին սկավառակներ։


=== Սաունդտրեկներ ===
1994 - Selected Themes
1995 - Voyages։ The Film Music Journeys Of Alan Silvestri
1997 - Selected Themes։ The Special Edition
1998 - Selected Themes (2nd edition)
1999 - The Back to the Future Trilogy
2001 - Cast Away։ The Zemeckis / Silvestri collection
2007 - Música de Cine 2 (concert in Madrid)


=== Ալբոմներ ===
1977 - Sit on It! - Ջիմմի Սմիթ - հեղինակ, կիթառահար, գործիքավորող
1977 - Mystique featuring Ralph Johnson - գործիքավորող
1979 - Partners - Scherrie & Susaye - Կիթառահար, գործիքավորող
1995 - Move to Groove։ The Best of 1970s Jazz-Funk - հեղինակ, կիթառահար, գործիքավորող
1997 - The Big Picture - գործիքավորող
1999 - Ultimate Collection - Դեննիս Դեյանգ (rock) - գործիքավորող, պրոդյուսեր
2000 - Mystique (1977 թ. ալբոմի նոր թողարկում) - գործիքավորող


== Ծանոթագրություններ ==


== Արտաքին հղումներ ==
Պաշտոնական կայք Archived 2011-08-27 at the Wayback Machine.
Allmusic կայքում
Internet Movie Database կայքում
ԿինոՊոիսկ կայքում